**30.01.2024(5).**

**E-pasta nosaukums**

Par valsts apmaksātu kontracepciju sievietēm ar sociālās atstumtības risku

**E-pasta teksts**

Nacionālais veselības dienests (turpmāk – Dienests) informē, ka sievietēm ar sociālās atstumtības risku ir pieejama valsts apmaksāta kontracepcija. Pakalpojums ir ieviests no 2024. gada 1. janvāra un to varēs saņemt:

* Sievietes līdz 19 gadu vecumam, kas ir dzemdējušas.
* Sievietes, kuras slimo ar psihiskās attīstības traucējumiem (diagnozes F70 -F79).
* Sievietes, kuras slimo ar alkohola un narkotisko vielu atkarībām (diagnozes F10.2, F11.2., F12.2., F13.2. F14.2 F15.2., F16.2., F18.2., F19.2).
* Sievietes, kas ir ieslodzītas vai atbrīvotas no ieslodzījuma vietas (diagnozes Z65.1 - Z65.2).

Tiek nodrošināta šāda valsts apmaksāta kontracepcija:

* Hormonālā vai nehormonālā intrauterīnā sistēma (spirāle).
* Kontraceptīvais augšdelma implants.
* Ķirurģiskā sterilizācija.

Par piemērotāko kontracepcijas metodi lemj kompetentā ārstniecības persona, t.i. ginekologs, izvērtējot pacientes anamnēzi un piedāvā vecumam un dzīvesveidam atbilstošāko kontracepcijas veidu.

**Ārstniecības iestādes, kurās nodrošina valsts apmaksātu kontracepciju:** [Kontracepcija | Nacionālais veselības dienests (vmnvd.gov.lv)](https://www.vmnvd.gov.lv/lv/kontracepcija)

Lai pieteiktos valsts apmaksātai kontracepcijai, jāsazinās ar kādu no tabulā norādītajām ārstniecības iestādēm. Zvanot un piesakoties pakalpojumam, ieteicams noskaidrot, vai konkrētajā brīdī ir pieejams interesējošais kontracepcijas veids un to iespējams saņemt uzreiz. Pakalpojumam var pieteikties sieviete vai arī sociālais darbinieks, ja tā kliente ir sieviete, kas ir tiesīga saņemt valsts apmaksātu kontracepciju